Euroopan parlamentin päätöslauselma komission ehdotuksesta neuvoston päätökseksi, jolla tiettyjen vaarallisten aineiden käytön rajoittamisesta sähkö- ja elektroniikkalaitteissa annetun Euroopan parlamentin ja neuvoston direktiivin 2002/95/EY liitettä muutetaan tekniseen kehitykseen mukauttamista varten (KOM(2005)0241)



Virallinen lehti nro 157 E , 06/07/2006 s. 0263 - 0265



P6_TA(2005)0274 Vaaralliset aineet sähkö- ja elektroniikkalaitteissa Euroopan parlamentin päätöslauselma komission ehdotuksesta neuvoston päätökseksi, jolla tiettyjen vaarallisten aineiden käytön rajoittamisesta sähkö- ja elektroniikkalaitteissa annetun Euroopan parlamentin ja neuvoston direktiivin 2002/95/EY liitettä muutetaan tekniseen kehitykseen mukauttamista varten (KOM(2005)0241) Euroopan parlamentti, joka - ottaa huomioon komission ehdotuksen (KOM(2005)0241), - ottaa huomioon tiettyjen vaarallisten aineiden ja valmisteiden markkinoille saattamisen ja käytön rajoituksia koskevan neuvoston direktiivin 76/769/ETY muuttamisesta kahdennenkymmenennenneljännen kerran (pentabromidifenyylieetteri, oktabromidifenyylieetteri) 6 päivänä helmikuuta 2003 annetun Euroopan parlamentin ja neuvoston direktiivin 2003/11/EY [1], - ottaa huomioon menettelystä komissiolle siirrettyä täytäntööpanovaltaa käytettäessä 28 päivänä kesäkuuta 1999 tehdyn neuvoston päätöksen N:o 1999/468/EY [2], - ottaa huomioon EY:n perustamissopimuksen 95 artiklan 3 kohdan, - ottaa huomioon työjärjestyksen 81 artiklan, A. ottaa huomioon, että direktiivin 2002/95/EY [3] yhtenä tavoitteena on osaltaan edistää ihmisten terveyden suojelua ja ympäristön kannalta turvalliseen jätteiden keräämiseen ja käsittelyyn tarkoitettuja sähköja elektroniikkalaitteita; ottaa huomioon, että kyseisen direktiivin 4 artiklan 1 kohdassa rajoitetaan 1. heinäkuusta 2006 tiettyjen vaarallisten aineiden käyttöä uusissa sähkö- ja elektroniikkalaitteissa, jotka saatetaan markkinoille, jollei niille ole liitteessä myönnetty poikkeusta, B. ottaa huomioon, että direktiivin 2002/95/EY 7 artiklan mukaisesti perustettu komitea ei hyväksynyt 19. huhtikuuta 2005 ehdotusta komission päätökseksi direktiivin 2002/95/EY liitteen muuttamisesta siten, että siitä poistettaisiin tiettyjen kohtien ensisijainen arviointi ja että siihen lisättäisiin kaksi uutta poikkeusta (10-BDE-yhdisteiden käyttö polymeerinä sekä lyijy pronssia sisältävissä laakerikuorissa ja -holkeissa); ottaa huomioon, että parlamentti sai käsiteltäväkseen 8. kesäkuuta 2005 komission ehdotuksen neuvoston päätökseksi direktiivin 2002/95/EY liitteen muuttamisesta vastaavalla tavalla, C. ottaa huomioon, että neuvoston päätöksen 1999/468/EY 5 artiklan 5 kohdassa annetaan parlamentille oikeus antaa päätöslauselma, jossa se ilmoittaa neuvostolle, että komission ehdotus ylittää perussäädöksessä säädetyn täytäntöönpanovallan [4], D. ottaa huomioon, että direktiivin 2002/95/EY 5 artiklan 1 kohdassa säädetään sellaisten muutosten hyväksymisestä, jotka ovat tarpeen liitteen mukauttamiseksi vastaamaan tieteellistä ja teknistä kehitystä komiteamenettelyä noudattaen; ottaa huomioon, että direktiivin 2002/95/EY 5 artiklan 1 kohdan b alakohdassa säädetään mahdollisuudesta jättää vaarallisia aineita kiellon ulkopuolelle, jos niiden korvaaminen turvallisemmilla vaihtoehdoilla ei ole käytännössä toimiva ratkaisu [5]; ottaa huomioon, että direktiivin 2002/95/EY 5 artiklan 1 kohdan b alakohta muodostaa ainoan arviointiperusteen, joka voidaan ottaa huomioon lisättäessä poikkeuksia liitteeseen komiteamenettelyä noudattaen, E. ottaa huomioon, että komissio vahvistaa päätösehdotuksensa johdanto-osan 2 kappaleessa, että tiettyjä vaarallisia aineita sisältävät tietyt materiaalit ja komponentit olisi jätettävä kiellon ulkopuolelle, koska "näiden vaarallisten aineiden käytön lopettamista tai niiden korvaamista kyseisissä erityismateriaaleissa ja -komponenteissa ei edelleenkään voida toteuttaa käytännössä"; ottaa huomioon, että useissa tutkimuksissa on sitä vastoin todettu, että direktiivin 2002/95/EY 4 artiklan 1 kohdan soveltamisalaan kuuluville 10-BDE-yhdisteille on olemassa turvallisempia vaihtoehtoja monia, jollei kaikkia, sähkö- ja elektroniikkalaitteissa käytettäviä polymeerisovelluksia varten, F. ottaa huomioon, että komissio vahvistaa päätösehdotuksensa johdanto-osan 3 kappaleessa, että "koska (...) 10-BDE-yhdisteiden riskien arviointi on osoittanut, että tällä hetkellä ei tarvita toimenpiteitä (...) kuluttajille aiheutuvien riskien pienentämiseksi, 10-BDE-yhdisteet voidaan jättää direktiivin 2002/95/EY 4 artiklan 1 kohdan vaatimusten ulkopuolelle"; katsoo, että tieteellisten riskinarviointien kaikki osat sekä asiaankuuluvan tiedekomitean lausunto olisi otettava huomioon EU:n yleisissä lainsäädäntömenettelyissä; katsoo, että koska sinänsä direktiivin 2002/95/EY 4 artiklan 1 kohdassa mainitun aineen riskien tarkastelua, ei ole sisällytetty direktiivin 2002/95/EY 5 artiklan 1 kohdan b alakohtaan, sitä ei sen vuoksi voida käyttää perusteena liitteen muuttamiselle komiteamenettelyä noudattaen; katsoo, että tällainen uudelleen tarkastelu vaatii EY:n perustamissopimuksen 251 artiklan mukaisen lainsäädäntöehdotuksen, G. katsoo, että vaikka riskien tarkastelu komiteamenettelyssä ei ole mahdollista, päätösehdotuksessa jätetään huomiotta toukokuussa 2004 tehdyn ylimääräisen ympäristöriskianalyysin tulokset, joiden mukaan 10-BDE-yhdisteet ovat hyvin hitaasti hajoavia ja joissa esitettiin tietoja näiden yleisestä esiintymisestä ravintoketjun huipulla olevissa petoeläimissä ja arktisilla alueilla; tietoja esitettiin myös aiheen neurotoksisista vaikutuksista, sen antamisesta nisäkkäille laboratoriotutkimuksissa sekä myrkyllisempien ja kerääntyvämpien tuotteiden kuten alemman bromipitoisuuden difenyylieetterijohdannaisten mahdollisesta muodostumisesta; ottaa huomioon, että kaikkien kaupallisesti saatavilla olevien alemman bromipitoisuuden difenyylieetterijohdannaisten markkinoille saattaminen ja käyttö on kielletty direktiivillä 2003/11/EY 15. elokuuta 2004 lähtien, H. ottaa huomioon, että päätösehdotus on vastoin komission oman terveys- ja ympäristöriskejä käsittelevän tiedekomitean 18. maaliskuuta 2005 antamaa lausuntoa, jossa painokkaasti suositellaan vähentämään lisäriskejä edellä mainitun riskianalyysin perusteella, I. katsoo, että päätösehdotuksella ehkäistään yksi direktiivin 2002/95/EY tavoitteista ja että se on vastoin muiden lainsäädäntövallan käyttäjien selkeää tahtoa, sellaisena kuin se on ilmaistu direktiivin 2003/11/EY johdanto-osan 6 kappaleessa, jossa parlamentti ja neuvosto vaativat viipymättä toimenpiteitä 10-BDE-yhdisteihin liittyvien riskien rajoittamiseksi, jollei uusissa riskinanalyyseissa saada selville, että 10-BDE-yhdisteet eivät anna syytä huoleen; katsoo, että ylimääräinen riskinanalyysi on jo lisätodiste huolestumisesta; 1. katsoo, että komissio ei ole noudattanut direktiivin 2002/95/EY 5 artiklan 1 kohdan b alakohtaa ja että se on siten ylittänyt kyseisessä direktiivissä säädetyn täytäntöönpanovallan; 2. kehottaa neuvostoa vastustamaan ehdotusta, jos komissio ei muuta sitä poistamalla 10-BDE-yhdisteitä koskevaa osaa; 3. kehottaa puhemiestä välittämään tämän päätöslauselman neuvostolle ja komissiolle sekä jäsenvaltioiden hallituksille ja parlamenteille. [1] EUVL L 42, 15.2.2003, s. 45. [2] EYVL L 184, 17.7.1999, s. 23. [3] EUVL L 37, 13.2.2003, s. 19. [4] EYVL L 184, 17.7.1999, s. 23. [5] Direktiivin 2002/95/EY 5 artiklan 1 kohdan b alakohdassa todetaan seuraavaa: "joidenkin sähkö- ja elektroniikkalaitteiden materiaalien ja komponenttien sulkeminen 4 artiklan 1 kohdan soveltamisalan ulkopuolelle, jos niiden poistaminen tai korvaaminen suunnittelumuutoksilla tai materiaaleilla ja komponenteilla, jotka eivät edellytä kyseisessä kohdassa tarkoitettujen materiaalien tai aineiden käyttöä, on teknisistä tai tieteellisistä syistä mahdoton toteuttaa tai jos korvaavien materiaalien tai komponenttien ympäristölle, terveydelle ja/tai kuluttajien turvallisuudelle aiheuttamat haitat ovat todennäköisesti merkittävämpiä kuin niistä ympäristölle, ihmisten terveydelle ja/tai kuluttajien turvallisuudelle koituvat hyödyt". --------------------------------------------------